Põhjamaade suurima telefoniteatmike kirjastaja Eniro kasum kasvas tänu madalamatele maksudele 33 protsenti.
Eniro puhaskasum tõusis eelmise aasta neljanda kvartali 360 miljonilt Rootsi kroonilt 479 miljonile kroonile (800 miljonile Eesti kroonile).
Analüütikud ootasid keskmiselt 391 miljoni krooni suurust kasumit.
Eniro kasumikasvule aitasid kaasa kulude vähenemine, online-teenuste arendamine ning laienemine välisturgudele.
Firma käive kasvas 1,71 miljardi kroonini, jäädes alla analüütikute oodatud 1,75 miljardile kroonile.
Eniro aktsia kukkus täna lõuna ajaks 9,8 protsenti ning maksis 92 Rootsi krooni.